

ที่ มท ๐๘๑0.6/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กรกฎาคม ๒๕64

เรื่อง รายงานการขอรับการสนับสนุนงบประมาณที่องค์กรปกครองส่วนท้องถิ่นเบิกจ่ายเงินรายได้ตามข้อบัญญัติ/เทศบัญญัติ ไปพลางก่อน โครงการสร้างหลักประกันด้านรายได้แก่ผู้สูงอายุ และโครงการสนับสนุน การเสริมสร้างสวัสดิการทางสังคมให้แก่ผู้พิการหรือทุพพลภาพ และโครงการสนับสนุนการจัดสวัสดิการ ทางสังคมแก่ผู้ด้อยโอกาสทางสังคมที่ไม่เพียงพอในปีงบประมาณ พ.ศ. 2564

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 3090 ลงวันที่ 6 ตุลาคม 2563

สิ่งที่ส่งมาด้วย 1. แบบรายงานขอรับการสนับสนุนงบประมาณที่องค์กรปกครองส่วนท้องถิ่นเบิกจ่ายเงินรายได้

ตามข้อบัญญัติ/เทศบัญญัติ ไปพลางก่อนขององค์กรปกครองส่วนท้องถิ่น จำนวน 1 ชุด

 2. แบบรายงานขอรับการสนับสนุนงบประมาณที่องค์กรปกครองส่วนท้องถิ่นเบิกจ่ายเงินรายได้

ตามข้อบัญญัติ/เทศบัญญัติ ไปพลางก่อนของจังหวัด จำนวน 1 ชุด

 ตามที่กรมส่งเสริมการปกครองท้องถิ่นได้แจ้งหลักเกณฑ์และวิธีปฏิบัติในการจ่ายเงินเบี้ยยังชีพ ผู้สูงอายุและเงินเบี้ยความพิการให้คนพิการขององค์กรปกครองส่วนท้องถิ่นและซักซ้อมแนวทางการจ่ายเงิน เบี้ยยังชีพผู้สูงอายุและเบี้ยความพิการตามโครงการบูรณาการฐานข้อมูลสวัสดิการสังคม (e-payment) ประจำปีงบประมาณ พ.ศ. 2564 ความละเอียดตามอ้างถึง นั้น

 กรมส่งเสริมการปกครองท้องถิ่นพิจารณาแล้วเห็นว่า เพื่อให้การแก้ไขปัญหาด้านงบประมาณขององค์กรปกครองส่วนท้องถิ่นเป็นไปด้วยความเรียบร้อย จึงขอให้จังหวัดแจ้งองค์กรปกครองส่วนท้องถิ่น ที่เบิกจ่ายเงินรายได้ตามข้อบัญญัติ/เทศบัญญัติ ไปพลางก่อน รายงานขอรับการสนับสนุนงบประมาณเพิ่มเติม แล้วรวบรวมแบบรายงานพร้อมเอกสารขององค์กรปกครองส่วนท้องถิ่นส่งให้กรมส่งเสริมการปกครองท้องถิ่น ภายในวันที่ 30 กรกฎาคม 2564 โดยสามารถดาวน์โหลดแบบรายงานดังกล่าวผ่าน QR Code ท้ายหนังสือนี้ **หากไม่รายงานข้อมูลภายในกำหนดถือว่าไม่ประสงค์ขอรับการสนับสนุนงบประมาณเพิ่มเติม** ทั้งนี้ จังหวัดสามารถส่งข้อมูลที่ผ่านการตรวจสอบและรับรองแล้ว ผ่านทางไปรษณีย์อิเล็กทรอนิกส์ odp.dla@gmail.com ก่อนได้

 จึงเรียนมาเพื่อโปรดพิจารณาดำเนินการ

 ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ. ......................

ผอ.กพส. ...................

ผอ.กง.พศ. .................

หน.ฝ.........................

จนท.........................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทรศัพท์. ๐ - ๒๒๔๑-๙๐๐๐ ต่อ 4131 , ๔๑๓2